K I V O N A T

Vecsés Város Önkormányzat Képviselő-testülete 2011. március 22-én

megtartott ülésének jegyzőkönyvéből

**Tárgy:** Javaslat Vecsés Város Önkormányzata Képviselő-testületének …./2011. (…..) önkormányzati rendelete megalkotására a helyi kitüntetések alapításáról és adományozásának rendjéről

**12/2011. (III.25.) önkormányzati rendelete**

**Vecsés Város Önkormányzatának Képviselő-testülete megalkotja Vecsés Város Önkormányzata Képviselő-testületének 12/2011. (25.) önkormányzati rendeletét az elismerő címek, valamint a helyi kitüntetések alapításáról és adományozásának rendjéről**

(11 igen szavazat, egyhangú)

**Szlahó Csaba sk. Mohainé Jakab Anikó sk.**

**polgármester jegyző**

**A kivonat hiteles: Kapják:**

**2011. március 22.**

**Vecsés Város Önkormányzata Képviselő-testületének**

**12/2011. (III.25.) önkormányzati rendelete**

**az elismerő címek, valamint a helyi kitüntetések alapításáról és**

**adományozásának rendjéről**

**(egységes szerkezetben a 7/2016. (IV.28.) és az 5/2018. (IV.26.) önkormányzati rendelettel)**

Vecsés Város Önkormányzatának Képviselő-testülete a Magyar Köztársaság Alkotmányáról szóló 1949. évi XX. törvény 44/A. § (1) bekezdés f) pontjában és a helyi önkormányzatokról szóló 1990. évi LXV. törvény 1. § (6) bekezdés a) pontjában kapott felhatalmazás alapján Vecsés Város Önkormányzata Képviselő-testületének Szervezeti és Működési Szabályzatáról szóló 1/2011. (I.28.) önkormányzati rendelete 3. § (1) bekezdésében és a helyi önkormányzatokról szóló 1990. évi LXV. törvény 16. § (1) bekezdésében meghatározott feladatkörében eljárva a következőket rendeli el:

**I. Fejezet**

**Az elismerő címek alapításáról és adományozásának rendjéről**

**1. Általános rendelkezések**

**1.§** Vecsés Város Önkormányzatának Képviselő-testülete az elismerő címek alapításával és adományozásával fejezi ki elismerését azon személyeknek vagy közösségeknek, akik a város közösségi életének fejlesztése terén a város lakosságáért hosszabb időn át kiemelkedően tevékenykedtek, és ezzel jelentősen hozzájárultak a város szellemi, erkölcsi és anyagi értékeinek gyarapításához, hírnevének öregbítéséhez.

**2.§** (1)Elismerő cím magyar és külföldi személy részére egyaránt adományozható.

(2) Az elismerő cím „postumus” is adományozható, ilyen esetben tárgyjutalom és pénzjutalom nem ítélhető oda.

**2. Az elismerő címek adományozásának szabályai**

**3.§** (1) Vecsés Város Önkormányzatának Képviselő-testülete a város lakosságáért és a közösségi élet fejlesztéséért hosszabb időn át kifejtett áldozatos munka elismerése céljából az alábbi elismerő címeket alapítja:

* 1. Vecsés Díszpolgára
  2. Pro Urbe
  3. Elismerő Oklevél

(2) Vecsés Díszpolgára cím esetén egy, Pro Urbe cím esetén legfeljebb két kitüntetés, Elismerő Oklevél cím esetén legfeljebb két kitüntetés adományozható évente.

**4.§** (1) A kitüntetés adományozására javaslatot tehet bármely vecsési lakos. Ennek érdekében minden év januárjában felhívást kell közzétenni a Vecsési Tájékoztatóban és az egyéb helyben szokásos módon.

(2) A javaslatnak tartalmaznia kell:

1. a javasolt személy adatait
2. a javaslattétel részletes indoklását
3. a javaslattevő aláírását.

(3) A javaslatokat e rendelet hatályba lépésének évében április 10-ig, ezt követően tárgyév február 28-ig kell eljuttatni a Polgármesternek címezve.

(4) A beérkezett javaslatokkal kapcsolatos előkészítő munkára a képviselő-testület kuratóriumot hoz létre. A kuratórium elnöke a polgármester, titkára a jegyző, aki szavazati joggal nem rendelkezik. Tagjai a mindenkori bizottságok elnökei.

(5)[[1]](#footnote-1) A kuratórium javaslatát a polgármester terjeszti elő a tárgyévi áprilisi képviselő-testületi ülésre.

(6) A képviselő-testület határozatban dönt az elismerő címek adományozásáról.

(7) Az elismerő címeket a Polgármester adja át minden év június 14-én a Városi Ünnep keretében. Azt a tevékenységet, amellyel a kitüntetett az elismerő címet kiérdemelte az átadáskor ismertetni kell és nevét tevékenységének ismertetése mellett a Vecsési Tájékoztatóban és az egyéb helyben szokásos módon meg kell jelentetni.

(8) Az elismerő címben részesítettekről a Polgármesteri Hivatal nyilvántartást vezet.

(9) Az elismerő címet kizárólag méltatlanság címén lehet visszavonni. Méltatlan az elismerő címre az a személy, akit bűncselekmény miatt jogerősen elítéltek. A visszavonásról a kuratórium javaslatára a képviselő-testület határozatban dönt.

**5.§[[2]](#footnote-2)** (1) A Vecsés Díszpolgára elismerő címmel járó juttatások:

1. oklevél
2. az önkormányzat rendezvényeire meghívó
3. tárgyjutalom (amely legfeljebb 23 gramm 14 karátos aranyból készül, ebből 10 gramm vecsési címerrel ellátott gyűrű, továbbá lánc és medál, amely szintén vecsési címerrel van ellátva)
4. pénzjutalom összege: bruttó 1.000.000 forint

(2)[[3]](#footnote-3) Pro Urbe elismerő címmel járó juttatások:

1. oklevél
2. tárgyjutalom (amely legfeljebb 10 gramm 14 karátos arany felhasználásával készített gyűrű, vecsési címerrel ellátva)
3. pénzjutalom összege: bruttó 600.000 forint

(3)[[4]](#footnote-4) Elismerő Oklevél címmel járó juttatások:

1. oklevél
2. tárgyjutalom (amely legfeljebb 7 gramm 14 karátos arany felhasználásával készített gyűrű vagy kitűző, vecsési címerrel ellátva)
3. pénzjutalom összege: bruttó 350.000 forint

(4) Az elismerő címekkel járó tárgyjutalom és pénzjutalom fedezetéről az Önkormányzat a mindenkori költségvetésben gondoskodik.

**II. Fejezet**

**A helyi kitüntetések alapításáról és adományozásának rendjéről**

**3. Általános rendelkezések**

**6.§** Vecsés Város Önkormányzatának Képviselő-testülete a helyi kitüntetések alapításával és adományozásával fejezi ki elismerését azon személyeknek, akik a város közösségi életének fejlesztése terén hosszabb időn át kiemelkedő munkát végeztek az oktatás, a kultúra, az egészségügy, a szociális munka vagy a közigazgatás területén (továbbiakban: tevékenységi területek), és ezzel jelentősen hozzájárultak a város szellemi, erkölcsi és anyagi értékeinek gyarapításához, hírnevének öregbítéséhez.

**7.§** (1) Kitüntetés adományozható azon személyeknek, akik a város intézményeiben végzik, végezték kiemelkedő munkájukat. A kitüntetések adományozásának feltételeként meghatározott közszolgálati jogviszonyban eltöltött időbe a város bármely intézményének alkalmazásában más munkakörben eltöltött évek is beszámíthatóak.

(2) Kitüntetés magyar és külföldi személy részére egyaránt adományozható.

**4. A kitüntetések adományozásának szabályai**

**8.§[[5]](#footnote-5)** (1) Vecsés Város Önkormányzatának Képviselő-testülete az oktatás, a kultúra, az egészségügy, a szociális munka és a közigazgatás területén huzamosabb időn át kifejtett, áldozatos munka elismerése céljából az alábbi kitüntetéseket alapítja:

1. Vecsésért Életműdíj
2. Elismerő Oklevél
3. Köszönő Oklevél

(2) Vecsésért Életműdíj kitüntetés adományozható azon személyeknek, akik közalkalmazotti, köztisztviselői, vagy egyéb jogviszonyban legalább 35 éve tevékenykednek, tevékenykedtek a város intézményeiben bármely tevékenységi területen, és magas színvonalú munkásságukkal hozzájárulnak, hozzájárultak a város hírnevének öregbítéséhez. A kitüntetett személy oklevélben, érdeméremben és pénzjutalomban részesül.

A kitüntetéssel járó pénzjutalom összege: bruttó 400.000 forint.

(3) Elismerő Oklevél kitüntetés adományozható azon személyeknek, akik közalkalmazotti, köztisztviselői, vagy egyéb jogviszonyban legalább 30 éve tevékenykednek, tevékenykedtek a város intézményeiben bármely tevékenységi területen, és magas színvonalú munkásságukkal hozzájárulnak, hozzájárultak a város hírnevének öregbítéséhez. A kitüntetett személy oklevélben és pénzjutalomban részesül.

A kitüntetéssel járó pénzjutalom összege: bruttó 300.000 forint.

(4) Köszönő Oklevél kitüntetés adományozható azon személyeknek, akik közalkalmazotti, köztisztviselői, vagy egyéb jogviszonyban legalább 20 éve tevékenykednek, tevékenykedtek a város intézményeiben bármely tevékenységi területen, és magas színvonalú munkásságukkal hozzájárulnak, hozzájárultak a város hírnevének öregbítéséhez. A kitüntetett személy oklevélben és pénzjutalomban részesül.

A kitüntetéssel járó pénzjutalom összege: bruttó 250.000 forint

**9.§** (1)A kitüntetés adományozására javaslatot tehetnek:

1. képviselő-testület tagjai
2. jegyző
3. intézmények vezetői.

(2) A javaslatnak tartalmaznia kell:

1. a javasolt személy adatait
2. a javaslattétel részletes indoklását
3. a javasolt tevékenységgel kapcsolatosan a betöltött évek számának igazolását
4. a javaslattevő aláírását.

(3) A javaslatokat e rendelet hatályba lépésének évében április 10-ig, ezt követően tárgyév január 31-ig kell eljuttatni oktatási és kulturális kitüntetési javaslatok esetén az Oktatási Bizottság, egészségügyi és szociális munka esetén a Szociális Bizottság, köztisztviselői kitüntetési javaslat esetén a Pénzügyi Bizottság elnökének címezve.

(4)[[6]](#footnote-6) A 4. § (4) bekezdése szerinti kuratórium a beérkezett javaslatok alapján előterjesztést készít, amelyet az érintett bizottságok megtárgyalnak. A kuratórium javaslatát a polgármester terjeszti elő a tárgyévi áprilisi képviselő-testületi ülésre.

(5) A képviselő-testület határozatban dönt a kitüntetések adományozásáról.

**10.§** (1) Az oktatás területén adományozható Köszönő Oklevél kitüntetés és az Elismerő Oklevél kitüntetés átadására minden évben a Pedagógusnap alkalmából kerül sor. A kitüntetéseket a Polgármester adja át ünnepélyes keretek között.

(2) A kultúra területén adományozható Köszönő Oklevél kitüntetés és az Elismerő Oklevél kitüntetés átadására minden évben a Magyar Kultúra Napja alkalmából kerül sor. A kitüntetéseket a Polgármester adja át ünnepélyes keretek között.

(3) Az egészségügy területén adományozható Köszönő Oklevél kitüntetés és Elismerő Oklevél kitüntetés átadására minden évben a Semmelweis nap alkalmából kerül sor. A kitüntetéseket a Polgármester adja át ünnepélyes keretek között.

(4) A szociális munka területén adományozható Köszönő Oklevél kitüntetés és Elismerő Oklevél kitüntetés átadására minden évben a Szociális Munkások Napja alkalmából kerül sor. A kitüntetéseket Polgármester adja át ünnepélyes keretek között.

(5) A köztisztviselői területen adományozható Köszönő Oklevél kitüntetés és Elismerő Oklevél kitüntetés átadására minden évben a Köztisztviselők Napja alkalmából kerül sor. A kitüntetéseket a Polgármester adja át ünnepélyes keretek között.

(6) A Vecsésért Életműdíj kitüntetés átadására minden tevékenységi területen június 14-én a Városi Ünnep keretében kerül sor. A kitüntetést a Polgármester adja át ünnepélyes keretek között.

**11.§** (1)Az évente maximálisan adományozható kitüntetések száma:

1. Köszönő Oklevél esetén tevékenységi területenként: 2 fő
2. Elismerő Oklevél esetén tevékenységi területenként: 2 fő
3. Vecsésért Életműdíj esetén tevékenységi területenként: 1 fő.

(2) Azt a tevékenységet, amellyel a kitüntetett az elismerést kiérdemelte az átadáskor ismertetni kell és nevét tevékenységének ismertetése mellett a Vecsési Tájékoztatóban és az egyéb helyben szokásos módon meg kell jelentetni.

(3) A kitüntetésekről a Polgármesteri Hivatal nyilvántartást vezet.

(4) A kitüntetést a kitüntetés kezdeményezésére jogosultak javaslatára kizárólag méltatlanság címén lehet visszavonni. Méltatlan a kitüntetésre az a személy, akit bűncselekmény miatt jogerősen elítéltek. A visszavonásról a tevékenységi terület által érintett bizottság elnökének javaslatára a képviselő-testület határozatban dönt.

**12.§** (1)Az oklevelek A/4-es méretűek és a városi címerrel díszítettek.

(2) Az érdemérem mérete 2x50x70 mm nagyságú, aranyozott ezüst és a városi címerrel díszített.

(3) Az érdemérem felirata tartalmazza:

a) a „Vecsésért Életműdíj” feliratot

b) a kitüntetett nevét

c) „Vecsés Város Önkormányzatától” feliratot

d) dátumot.

(4) Az érdemérem díszdoboza 20x100x100 mm, sötétkék színű.

(5) A kitüntetésekkel járó tárgyjutalom és pénzjutalom fedezetéről az Önkormányzat a mindenkori költségvetésben gondoskodik.

**III. Fejezet**

**5. Záró rendelkezések**

**13.§** (1) Ez a rendelet a kihirdetését követő napon lép hatályba.

(2) E rendelet hatálybalépésével egyidejűleg hatályát veszti a jutalmazási rendszer az oktatás, kultúra, sport területén szóló 21/1995. (XI.28.) Ök. rendelet és az azt módosító 17/1999. (VI.22.), 19/2001. (VII.1.) és az 5/2004. (III.16.) számú rendelet, a helyi kitüntetések az egészségügyi és szociális munka elismeréséről szóló 2/1998. (II.4.) Ök. rendelet és az azt módosító 13/2001. (IV.25.), 19/2001. (VII.1.), 16/2005. (V.24.), 11/2007. (V.4.), 9/2009. (III.25.) számú rendelet, a köztisztviselők kitüntetési rendszeréről szóló 3/1998. (II.4.) Ök. rendelet és az azt módosító 19/2001. (VII.1.) számú rendelet, a helyi kitüntetések alapításáról, adományozásáról, valamint a jubileumi diplomában részesültek jutalmazásáról szóló 10/1997. (V.7.) Ök. rendelet és az azt módosító 37/1999. (XI.3.), 19/2001. (VII.1.), 7/2004. (V.7.) és a 25/2004. (IX.14.) rendelet.

**Vecsés, 2011. március 22.**

**Szlahó Csaba Mohainé Jakab Anikó**

**polgármester jegyző**

A rendelet kihirdetve: 2011. március 25.

Mohainé Jakab Anikó

jegyző

1. Módosította a 7/2016. (IV.28.) ör. 1. §-a; hatályos: 2016. május 1-jétől [↑](#footnote-ref-1)
2. Módosította a 5/2018. (IV.26.) ör. 1. §-a; hatályos: 2018. május 1-jétől [↑](#footnote-ref-2)
3. Módosította a 5/2018. (IV.26.) ör. 1. §-a; hatályos: 2018. május 1-jétől [↑](#footnote-ref-3)
4. Módosította a 5/2018. (IV.26.) ör. 1. §-a; hatályos: 2018. május 1-jétől [↑](#footnote-ref-4)
5. Módosította a 5/2018. (IV.26.) ör. 2. §-a; hatályos: 2018. május 1-jétől [↑](#footnote-ref-5)
6. Módosította a 7/2016. (IV.28.) ör. 4. §-a; hatályos: 2016. május 1-jétől [↑](#footnote-ref-6)